Mittellandkanal

eta|<center>la Mittellandkanal en Hanovro-Bothfeld
La kanalo Mittellandkanal - en Esperanto "mezlanda kanalo" - estas akvovojo de 325,7 kilometroj inter la okcidento kaj oriento de Germanio - temas pri la plej longa kanalo en Germanio. La kanalo ligas la riveron Rejno pere de la kanaloj Rejno-Herne-kanalo aŭ Wesel-Datteln-kanalo kaj poste Dortmund-Emso-kanalo okcidente kun la rivero Odro pere de la Elbo-Havel-kanalo, Havel kaj la Havel-Odro-akvovojo oriente. Per tio ĝi ebligas ŝipan veturon inter Nederlando, okcidenta Francio kaj Svislando okcidente kaj Pollando kaj Ĉeĥio.

Dum sia vojo de okcidento al oriento la kanalo devas superponti plurajn riverojn, kiuj fluas de sudo al nordo, rekte aŭ malrekte al la Norda Maro - temas interalie pri la riveroj Hase, Weser, Leine kaj Elbo. Estas relative imprese vidi, kiel unu akvovojo kun multaj kubikmetroj da akvo kaj pezaj kargoŝipoj per ponto gvidiĝas super alia akvovojo kun simile multaj kubikmetroj da akvo kaj same pezaj kargoŝipoj.

Pluraj flankaj kanaloj ligas la ĉefan kanalon al pli grandaj urboj de la regiono.

 Esperantaj detaletoj 
Pluraj esperantistoj sur la kanalo akiris siajn licencojn pri motorboatado (kapablo, pri kio oni malofte konscias dum movadaj renkontiĝoj) ... ekzemple la gefratoj Birgit Prien, Thomas kaj Wieland Pusch.

 Urbaj kaj neurbaj komunumoj laŭlonge de la kanalo 
Listigo laŭ la kanala vojo de okcidento orienten
 Nordrejn-Vestfalio
 distrikto Steinfurt
 Hörstel, Ibbenbüren, Recke, Mettingen, Westerkappeln
 Malsupra Saksio
 distrikto Osnabrück
 Bramsche, Ostercappeln, Bohmte, Bad Essen
 Nordrejn-Vestfalio
 distrikto Minden-Lübbecke
 Preußisch Oldendorf, Espelkamp, Lübbecke, Hille, Minden
 Malsupra Saksio
 distrikto Schaumburg
 Bückeburg, Hespe, Meerbeck, Niedernwöhren, Nordsehl, Pollhagen, Lauenhagen, Lüdersfeld, Sachsenhagen, Auhagen, Haste
 Region Hannover
 Wunstorf, Seelze, Garbsen, Hannover, Sehnde
 distrikto Peine
 Hohenhameln, Peine, Wendeburg
 urbo Braunschweig
 distrikto Gifhorn
 Meine, Wasbüttel, Calberlah
 urbo Wolfsburg
 distrikto Gifhorn
 Rühen
 Saksio-Anhalto
 distrikto Börde
 Oebisfelde, Bösdorf, Rätzlingen, Kathendorf, Etingen, Wegenstedt, Grauingen, Mannhausen, Velsdorf, Calvörde, Wieglitz, Bülstringen, Haldensleben, Niedere Börde, Wolmirstedt, Glindenberg

 Eksteraj ligiloj 
ĉiuj baze germanlingvaj
 informoj pri la konstrua ampleksigo de la ĉefa kaj la flankaj kanaloj 
 paĝo pri la akvovoja kruciĝo Magdeburg 
 informoj de la kanala centralo Minden

Kategorio:Kanaloj en Germanio
Kategorio:Geografio de Nordrejn-Vestfalio
Kategorio:Geografio de Malsupra Saksio
Kategorio:Geografio de Saksio-Anhalto
Kategorio:Transporto en Nordrejn-Vestfalio
Kategorio:Transporto en Malsupra Saksio
Kategorio:Transporto en Saksio-Anhalto